CELEX: 32021R0969
Language: lv
Date: 2021-06-16 00:00:00
Title: Komisijas Īstenošanas regula (ES) 2021/969 (2021. gada 16. jūnijs) par atļauju Escherichia coli CGMCC 13325 producētu L-treonīnu izmantot par barības piedevu visu sugu dzīvniekiem (Dokuments attiecas uz EEZ)

17.6.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 214/49
               
            
         KOMISIJAS ĪSTENOŠANAS REGULA (ES) 2021/969
         (2021. gada 16. jūnijs)
         par atļauju Escherichia coli CGMCC 13325 producētu L-treonīnu izmantot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju Escherichia coli CGMCC 13325 producētu L-treonīnu izmantot par barības piedevu barībā visu sugu dzīvniekiem. Pieteikumam ir pievienotas minētās regulas 7. panta 3. punktā prasītās ziņas un dokumenti.
                  
               
                     (3)
                  
                  
                     Pieteikums attiecas uz atļauju Escherichia coli CGMCC 13325 producētu L-treonīnu izmantot par barības piedevu visu sugu dzīvniekiem, kas klasificējama piedevu kategorijā “uzturfizioloģiskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2020. gada 18. novembra atzinumā (2) secināja, ka ar piedāvātajiem lietošanas nosacījumiem Escherichia coli CGMCC 13325 producētam L-treonīnam nav nelabvēlīgas ietekmes ne dzīvnieku veselību, ne patērētāju veselību, ne arī vidi. Tā nevarēja izdarīt secinājumu par to, vai Escherichia coli CGMCC 13325 producēts L-treonīns var būt ādas sensibilizators un kairināt ādu un acis, un norādīja, ka piedevas lietotājiem pastāv risks ieelpot endotoksīnus. Tāpēc būtu jāveic atbilstoši aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Iestāde secināja arī to, ka šī piedeva ir iedarbīgs aminoskābes L-treonīna avots visu sugu dzīvniekiem un, lai tā būtu vienādi iedarbīga kā atgremotāju sugām, tā neatgremotāju sugām, piedeva ir jāpasargā no noārdīšanās spureklī. Iestāde neuzskata, ka būtu vajadzīgas īpašas prasības veikt uzraudzību pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par analīzes metodi, pēc kuras šo barības piedevu analizē barībā.
                  
               
                     (5)
                  
                  
                     
                        Escherichia coli CGMCC 13325 producēta L-treonīna novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo piedevu būtu jāatļauj izmantot tā, kā norādīts šīs regulas pielikumā.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto vielu, kas pieder pie piedevu kategorijas “uzturfizioloģiskās piedevas” un funkcionālās grupas “aminoskābes, to sāļi un analogi”, ir atļauts izmantot par dzīvnieku barības piedevu saskaņā ar pielikumā noteiktajiem nosacījumiem.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 16. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2020;18(12):6332.
      
      
         
            PIELIKUMS
            
                        
                           Piedevas identifikācijas numurs
                        
                     
                     
                        
                           Atļaujas turētāja nosaukums
                        
                     
                     
                        
                           Piedeva
                        
                     
                     
                        
                           Sastāvs, ķīmiskā formula, apraksts, analītiskā metode
                        
                     
                     
                        
                           Dzīvnieku suga vai kategorija
                        
                     
                     
                        
                           Maksimālais vecums
                        
                     
                     
                        
                           Minimālais saturs
                        
                     
                     
                        
                           Maksimālais saturs
                        
                     
                     
                        
                           Citi noteikumi
                        
                     
                     
                        
                           Atļaujas derīguma termiņš
                        
                     
                  
                        
                           mg uz kg kompleksās barības ar mitruma saturu 12 %
                        
                     
                  
                        
                           Kategorija: uzturfizioloģiskās piedevas. Funkcionālā grupa: aminoskābes, to sāļi un analogi.
                        
                     
                  
                        3c411
                     
                     
                        -
                     
                     
                        L-treonīns
                     
                     
                        
                           Piedevas sastāvs:
                        
                        pulveris, kas satur vismaz 98 %
                        L-treonīna un kura mitruma saturs ir ne vairāk kā 1 %.
                     
                     
                        Visas sugas
                     
                     
                        -
                     
                     
                        -
                     
                     
                        -
                     
                     
                        
                                    1.
                                 
                                 
                                    L-treonīnu drīkst laist tirgū un izmantot par piedevu preparāta veidā.
                                 
                              
                                    2.
                                 
                                 
                                    L-treonīnu drīkst dot ar dzirdināšanas ūdeni.
                                 
                              
                                    3.
                                 
                                 
                                    Piedevas marķējumā norāda mitruma saturu.
                                 
                              
                                    4.
                                 
                                 
                                    Endotoksīnu saturs piedevā un tās putekļu veidošanas potenciāls nodrošina, ka maksimālā ekspozīcija endotoksīniem ir 1 600  SV endotoksīnu/m3 gaisa  (2).
                                 
                              
                                    5.
                                 
                                 
                                    Piedevas un premiksu marķējumā norāda:
                                    “Pievienojot L-treonīnu, īpaši dzirdināšanas ūdenim, jāņem vērā visas neaizstājamās un nosacīti neaizstājamās aminoskābes, lai nepieļautu nesabalansētību.”
                                 
                              
                                    6.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu potenciālos riskus, ko varētu radīt ieelpošana un saskare ar acīm vai ādu. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, t. sk. elpceļu, ādas un acu aizsarglīdzekļus.
                                 
                              
                     
                        7.7.2031.
                     
                  
                        
                           Aktīvās vielas raksturojums:
                        
                        L-treonīns, kas producēts fermentācijā ar Escherichia coli CGMCC 13325
                        Ķīmiskā formula: C4H9NO3
                        
                        
                           CAS numurs: 72-19-5.
                     
                  
                        Analītiskās metodes  (1)
                        
                        L-treonīna noteikšanai barības piedevā:
                        
                                    —
                                 
                                 
                                    
                                       Food Chemical Codex “L-threonine monograph” (pārtikas ķīmisko vielu kodekss “Monogrāfija par L-treonīnu”) un
                                 
                              
                                    —
                                 
                                 
                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FLD) – EN ISO 17180.
                                 
                              Treonīna noteikšanai premiksos:
                        
                                    —
                                 
                                 
                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FLD) – EN ISO 17180 un
                                 
                              
                                    —
                                 
                                 
                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS) (Komisijas Regulas (EK) Nr. 152/2009 III pielikuma F daļa).
                                 
                              Treonīna noteikšanai barības maisījumos un barības sastāvdaļās:
                        
                                    —
                                 
                                 
                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS): Komisijas Regula (EK) Nr. 152/2009 (III pielikuma F daļa).
                                 
                              Treonīna noteikšanai ūdenī:
                        
                                    —
                                 
                                 
                                    jonapmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FLD).
                                 
                              
                  
               (1)  Ekspozīcija aprēķināta, balstoties uz endotoksīnu līmeni un piedevas putekļu veidošanas potenciālu, saskaņā ar metodi, ko izmanto EFSA (EFSA Journal 2015;13(2):4015); analītiskā metode: Eiropas Farmakopeja 2.6.14. (bakteriālie endotoksīni).
            
               (2)  Sīkāka informācija par analītiskajām metodēm ir pieejama references laboratorijas tīmekļvietnē: https://ec.europa.eu/jrc/en/eurl/feed-additives/evaluation-reports.